Translate the text from Welsh to English.



 
Ym mis Rhagfyr, cyhoeddodd Llywodraeth Cymru y byddai’r cyfyngiadau cyffredinol sy’n atal llawer o bobl LGBT\+ rhag rhoi gwaed yn dod i ben, fel rhan o gytundeb rhwng y pedair gwlad.


Heddiw, fe roddodd y Prif Weinidog waed am yr hanner canfed tro, a gwnaeth hynny ochr yn ochr â rhoddwyr gwaed a oedd yn gymwys am y tro cyntaf.


Dywedodd y Prif Weinidog, Mark Drakeford:



> “Mae heddiw yn ddiwrnod pwysig gan ein bod yn cael gwared ar y gwahaniaethu sydd wedi digwydd yn erbyn pobl LGBT\+ sy’n awyddus i roi gwaed.
> 
> 
> “Ar Ddiwrnod Rhoddwyr Gwaed y Byd, dw i wrth fy modd o gael y cyfle i roi gwaed ochr yn ochr â’r rheini sydd wedi ymgyrchu’n galed i sicrhau bod y newid hwn yn dod yn realiti.
> 
> 
> “Gall y weithred o roi gwaed achub bywydau eraill neu newid eu bywydau er gwell, a hoffwn annog unrhyw un sy’n gallu rhoi gwaed i wneud hynny.”


Fel rhan o’r newidiadau mewn cymhwystra, bydd Gwasanaeth Gwaed Cymru, ochr yn ochr â gwasanaethau gwaed eraill yn y DU, yn gofyn yr un set o gwestiynau safonol am ymddygiad rhywiol i bob un sydd am roi gwaed a phlatennau.


Bydd hyn yn caniatáu i asesiad risg unigol gael ei gynnal ar gyfer pob rhoddwr, yn hytrach na bod risg cyffredinol yn cael ei gysylltu â grŵp o bobl penodol.


Dywedodd y Gweinidog Iechyd, Eluned Morgan:



> “Dw i’n croesawu’r newidiadau i’r rheolau rhoi gwaed, a dw i’n ddiolchgar i’r arbenigwyr meddygol sydd wedi sicrhau bod ein cyflenwad gwaed yn ddiogel ac ar yr un pryd bod y broses o roi gwaed yn deg i bawb.
> 
> 
> “Mae Gwasanaeth Gwaed Cymru yn dibynnu ar garedigrwydd rhoddwyr gwaed a phlatennau i gynnal ein cyflenwadau. Mae angen tri chant a hanner o ‘roddion’  bob dydd i’w defnyddio ar draws ysbytai Cymru.”


Dywedodd Cyfarwyddwr Gwasanaeth Gwaed Cymru, Alan Prosser:



> “Mae’n bleser nodi Diwrnod Rhoddwyr Gwaed y Byd drwy groesawu mwy o bobl i’n tîm achub bywydau, sef ein rhoddwyr gwaed a phlatennau.
> 
> 
> “O heddiw ymlaen, bydd yn bosibl i fwy o bobl roi gwaed mewn modd diogel, diolch i feini prawf cymhwysedd newydd a thecach.
> 
> 
> “Er nad yw gwasanaethau gwaed yn gyfrifol am benderfynu ar y rheolau ar gyfer derbyn rhoddwyr, rydyn ni wrth ein boddau bod ein gwaith ar y cyd â grŵp llywio FAIR wedi arwain at y rheoliadau newydd.
> 
> 
> “Hoffwn fanteisio ar y cyfle hwn i longyfarch y Prif Weinidog ar gyrraedd y garreg filltir o roi gwaed am yr hanner canfed tro. Dw i’n gobeithio y bydd mwy o bobl yn dilyn ei esiampl a gwneud gwahaniaeth a allai achub bywyd claf mewn angen.
> 
> 
> “Os nad ydych chi erioed wedi rhoi gwaed o’r blaen, beth am ein cefnogi drwy roi gwaed yn eich clinig rhoi gwaed lleol.”







Translation:


 
As part of a four\-nation agreement, the Welsh Government announced in December the ending of blanket restrictions which prevented many LGBT\+ people from giving blood.


The First Minister gave his 50th blood donation today alongside blood donors eligible for the first time.


First Minister Mark Drakeford said:



> “Today is an important day in bringing to an end the discrimination LGBT\+ people have faced in donating blood.
> 
> 
> “I’m delighted to play my part and give blood today, on World Blood Donor Day, alongside those who have campaigned hard for this change and helped to make it happen.
> 
> 
> “Blood donation can save and change lives and I would encourage anyone who is able and willing to donate.”


As part of the changes in eligibility, Welsh Blood Service, along with other UK blood services, will ask all blood and platelet donors the same set of standard questions about their sexual behaviours.


This will allow a personal risk assessment to be carried out for each donor rather than a blanket risk assigned to a particular group of people.


Health Minister Eluned Morgan said:



> “I welcome the changes to blood donation rules and I’m grateful to the medical experts who have made sure that our blood supply is safe while making blood donation fairer for all.
> 
> 
> “The Welsh Blood Service rely on the kindness of blood and platelet donors to maintain supplies. Three hundred and fifty donations are needed a day for use across Welsh hospitals.”


Welsh Blood Service director Alan Prosser said:



> “We are thrilled to mark World Blood Donor Day by welcoming more people into our lifesaving team of blood and platelet donors.
> 
> 
> “From today, more people can safely donate thanks to a new and fairer eligibility criteria.
> 
> 
> “Whilst blood services are not responsible for setting the rules around donation, we are delighted that our work in collaboration with the FAIR steering group has led to the new regulations.
> 
> 
> “I would also like to take this opportunity to congratulate the First Minister on reaching his 50th donation milestone. I hope more people can follow in his footsteps and make a potentially lifesaving difference to patients in need.
> 
> 
> “If you have never given blood before, please consider supporting us by donating at your local donation clinic.”